CELEX: 62008FJ0038
Language: sk
Date: 2009-02-17
Title: Rozsudok Súdu pre verejnú službu (prvá komora) zo 17. februára 2009.#Amerigo Liotti proti Európskej komisii.#Vec F-38/08.

ROZSUDOK SÚDU PRE VEREJNÚ SLUŽBU (prvá komora)
      zo 17. februára 2009
      Vec F‑38/08
      Amerigo Liotti
      proti
      Komisii Európskych spoločenstiev
      „Verejná služba – Úradníci – Hodnotenie – Správa o služobnom postupe – Hodnotenie za rok 2006 – Normy hodnotenia uplatniteľné hodnotiteľom“
      Predmet: Žaloba podaná podľa článku 236 ES a článku 152 AE, ktorou pán Liotti navrhuje zrušenie správy o jeho služobnom postupe za
         obdobie od 1. januára do 31. decembra 2006
      
      Rozhodnutie: Správa o služobnom postupe žalobcu za obdobie od 1. januára 2006 do 31. decembra 2006 sa zrušuje. Komisia je povinná nahradiť
         trovy konania.
      
      Abstrakt
      Úradníci – Hodnotenie – Správa o služobnom postupe – Všeobecné vykonávacie ustanovenia stanovujúce spoločné normy hodnotenia
            pre každé generálne riaditeľstvo
      (Služobný poriadok úradníkov, článok 43)
      Nedodržanie všeobecných vykonávacích ustanovení k článku 43 služobného poriadku prijatých dotknutou inštitúciou pri vypracovaní
         správy o služobnom postupe úradníka, ktoré stanovujú zohľadnenie spoločných noriem hodnotenia pre každé generálne riaditeľstvo
         s cieľom uľahčenia porovnania zásluh úradníkov, harmonizácie hodnotiacich známok navrhnutých hodnotiteľmi a koherencie hodnotenia
         v rámci toho istého generálneho riaditeľstva, predstavuje porušenie podstatnej formálnej náležitosti. Neuplatnenie týchto
         noriem alebo ich nedostatočné zohľadnenie postihuje hodnotenie úradníka podstatnou vadou a odôvodňuje jeho zrušenie.
      
      (pozri body 46 a 47)